Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: atomenergiáról szóló 1996. évi CXVI. törvény elõírásainak.
Paragraph Index: 433

6. Környezeti Akcióprogramjának szerkezetével. Magyarország aktív szerepvállalása elengedhetetlenül fontos a multilaterális környezetvédelmi együttmûködésben, a globális környezeti problémák közös, ugyanakkor differenciált felelõsség elve alapján történõ leküzdésében. Ez azt jelenti, hogy Magyarország tevékenyen részt vesz az ENSZ égisze alatt zajló különbözõ folyamatokban (pl. riói folyamat, páneurópai környezetvédelmi együttmûködés). Külpolitikai prioritásainkkal összhangban jövõbeni környezetdiplomáciai erõfeszítéseink is kiterjednek az euro-atlanti (EU, OECD, NATO) intézményrendszeren belüli egyre szorosabb kapcsolatépítésre, a szubregionális és a szomszédos országokkal történõ együttmûködés erõsítésére. Az euro-atlanti szervezetekben való részvétel stratégiai kérdés Magyarország számára. OECD tagságunk a jövõben is kitûnõ lehetõséget biztosít a fejlett országok — esetenként az Európai Unió tagállamainak tapasztalatain is túlmutató — környezetpolitikájának megismerésére. Az Európai Unión belüli magyar környezetdiplomáciának a közös politika érvényesítésén kívül következetesen érvényesítenie kell nemzeti és szubregionális érdekeit, különösen azokon a területeken, amelyek hosszú távon határozzák meg az ország környezetbiztonságát. A keleti bõvüléssel Magyarország az EU földrajzi peremére kerül. Sajátos geopolitikai helyzetébõl is adódóan így szubregionális koordináló szerep betöltését vállalhatja fel egyes programok, megállapodások, projektek vonatkozásában. A Magyar Köztársaság átfogó nemzetközi együttmûködési fejlesztési koncepciójának kialakításával párhuzamosan fel kell készülni a környezetvédelmi donor szerep betöltésére is, részben az OECD tagság, részben az EU csatlakozás kapcsán. Ehhez — valós lehetõségeink keretein belül — meg kell határozni a környezet- és természetvédelmi támogatások irányát, arányát, típusait. Az NKP-II-ben megvalósítandó tematikus akcióprogramok, valamint azon célkitûzés alapján, hogy a környezet- és természetvédelmi, a vízügyi és az egyéb ágazatpolitikákat erõteljesebben integrálni kell, a nemzetközi együttmûködésben feladatként jelentkezik: — szakmai programok kidolgozása, szellemi és anyagi források elõteremtése a környezetvédelmi donor szerep vállalására; együttmûködés a támogatási programok megvalósításában az uniós tagállamokkal és más donor országokkal (pl. adatbázis létrehozása és mûködtetése a szakértõi kapacitás hatékony hasznosítására); — EU-taggá válásunk után a tagállamokkal való kapcsolatainkban elõtérbe kerül az uniós politikák kialakítására vonatkozó együttmûködés, amely a közösségi jogszabályok, programok és dokumentumok megfogalmazásában érdekeink érvényesítését célozza; — aktív szerepvállalás a nemzetközi környezetvédelmi együttmûködésben az ENSZ, annak szakosított szervezetei, más kormányközi és nemzetközi szervezetek keretében. Részvétel a többoldalú nemzetközi környezet- és természetvédelmi egyezmények végrehajtásában, a nemzetközi környezetvédelmi jog továbbfejlesztésében; — szubregionális (pl. Visegrádi Csoport országai, Tisza vízgyûjtõ) együttmûködés kezdeményezése, folytatása és megerõsítése, közös programok megvalósítása, szükség szerint szubregionális megállapodások (jogi eszközök kidolgozása; — a kétoldalú környezet- és természetvédelmi, valamint vízügyi együttmûködés terén: 2003/142. szám = megállapodások megkötése, a meglévõk hatékony megvalósítása valamennyi szomszédos országgal, = a kormányközi keret-megállapodások és ágazati együttmûködések égisze alatt együttes fellépés kezdeményezése és megvalósítása az érintett kormányzati szervekkel az NKP-II akcióprogramjai megvalósítására (az integrált programokhoz hasonlóan, pl. víz és egészség, környezet és közlekedés, energia és környezet stb. témakörökben). A nemzetközi környezetpolitikai együttmûködés keretében végre kell hajtani a Magyarország által is aláírt és megerõsített nemzetközi megállapodásokat, valamint az NKP-II hatéves idõtartama alatt elfogadásra kerülõ, hazánk szempontjából fontos újabb megállapodásokat.

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes